CELEX: 32022D0241
Language: mt
Date: 2022-02-21 00:00:00
Title: Deċiżjoni tal-Kunsill (PESK) 2022/241 tal-21 ta’ Frar 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

21.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 40/23
               
            
         DEĊIŻJONI TAL-KUNSILL (PESK) 2022/241
         tal-21 ta’ Frar 2022
         li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-17 ta’ Marzu 2014, il-Kunsill adotta d-Deċiżjoni 2014/145/PESK (1).
                  
               
                     (2)
                  
                  
                     L-Unjoni Ewropea ma tirrikonoxxix u tibqa’ tikkundanna l-annessjoni illegali tal-Krimea u Sevastopol mill-Federazzjoni Russa u għalhekk ma tirrikonoxxix l-hekk imsejħa elezzjonijiet li saru fil-peniżola annessa illegalment tal-Krimea.
                  
               
                     (3)
                  
                  
                     Wara l-organizzazzjoni, mill-Federazzjoni Russa, tal-hekk imsejħa elezzjonijiet għad-Duma tal-Istat fir-‘Repubblika Awtonoma tal-Krimea’, annessa illegalment, u fil-Belt ta’ Sevastopol f’Settembru 2021, il-Kunsill iqis li jenħtieġ li jiżdiedu ħames individwi mal-lista ta’ persuni, entitajiet u korpi soġġetti għal miżuri restrittivi li jinsabu fl-Anness għad-Deċiżjoni 2014/145/PESK għar-rwol tagħhom fit-tqegħid fil-periklu jew fit-theddid tal-integrità territorjali, is-sovranità u l-indipendenza tal-Ukrajna.
                  
               
                     (4)
                  
                  
                     Għalhekk l-Anness għad-Deċiżjoni 2014/145/PESK jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-persuni elenkati fl-Anness għal din id-Deċiżjoni għandhom jiżdiedu mal-lista li tinsab fl-Anness għad-Deċiżjoni 2014/145/PESK.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-21 ta’ Frar 2022.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Id-Deċiżjoni tal-Kunsill 2014/145/PESK tas-17 ta’ Marzu 2014 dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU L 78, 17.3.2014, p. 16).
      
      
         
            ANNESS
            Il-persuni li ġejjin jiżdiedu mal-lista ta’ persuni, entitajiet u korpi li tinsab fl-Anness għad-Deċiżjoni 2014/145/PESK:
            
               
                            
                        
                        
                           Isem
                        
                        
                           Informazzjoni ta’ identifikazzjoni
                        
                        
                           Raġunijiet
                        
                        
                           Data tal-elenkar
                        
                     
                           “204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Ġeneru: Raġel
                           Data tat-twelid: 27.8.1973
                           Post tat-twelid: Alma-Ata, ir-Repubblika Soċjalista Sovjetika tal-Każakistan (issa l-Każakistan)
                           Nazzjonalità: Russa
                        
                        
                           Membru tad-Duma tal-Istat tal-Federazzjoni Russa mid-19 ta’ Settembru 2021. Elett mir-“Repubblika Awtonoma tal-Krimea”, annessa illegalment, mill-hekk imsejħa “kostitwenza ta’ Simferopol”.
                           Membru tal-partit fil-gvern Russja Magħquda.
                           Billi assuma din il-kapaċità u aġixxa fiha, ħadem għall-integrazzjoni ulterjuri, fil-Federazzjoni Russa, tal-hekk imsejħa “Repubblika tal-Krimea” u b’hekk appoġġa b’mod attiv azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Ġeneru: Raġel
                           Data tat-twelid: 31.1.1966
                           Post tat-twelid: Petrovka, l-Oblast tal-Krimea, ir-Repubblika Soċjalista Sovjetika tal-Ukrajna; (issa l-Ukrajna)
                        
                        
                           Membru tad-Duma tal-Istat tal-Federazzjoni Russa mid-19 ta’ Settembru 2021. Elett mir-“Repubblika Awtonoma tal-Krimea”, annessa illegalment, mill-hekk imsejħa “kostitwenza ta’ Yevpatoria”.
                           Membru tal-partit fil-gvern Russja Magħquda.
                           Billi assuma din il-kapaċità u aġixxa fiha, ħadem għall-integrazzjoni ulterjuri, fil-Federazzjoni Russa, tal-hekk imsejħa “Repubblika tal-Krimea” u b’hekk appoġġa b’mod attiv azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Ġeneru: Mara
                           Data tat-twelid:8.1.1974
                           Post tat-twelid: Khmelnytskyi (ir-Repubblika Soċjalista Sovjetika tal-Ukrajna) (issa l-Ukrajna)
                        
                        
                           Membru tad-Duma tal-Istat tal-Federazzjoni Russa mid-19 ta’ Settembru 2021. Eletta mill-Belt ta’ Sevastopol, annessa illegalment, mill-hekk imsejħa “kostitwenza ta’ Sevastopol”.
                           Membru tal-partit fil-gvern Russja Magħquda.
                           Billi assumiet din il-kapaċità u aġixxiet fiha, ħadmet għall-integrazzjoni ulterjuri, fil-Federazzjoni Russa, tal-Belt ta’ Sevastopol, annessa illegalment, u b’hekk appoġġat b’mod attiv azzjonijiet u implimentat politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Ġeneru: Mara;
                           Data tat-twelid: 11.7.1983
                           Post tat-twelid: Kyzyl, ir-Repubblika ta’ Tuva, ir-Repubblika Soċjalista Federattiva Sovjetika tar-Russja (issa l-Federazzjoni Russa)
                        
                        
                           Kap tal-kummissjoni elettorali ta’ Sevastopol, li ħadet sehem fl-organizzazzjoni tal-hekk imsejħa elezzjonijiet fir-“Repubblika Awtonoma tal-Krimea”, annessa illegalment, u fil-Belt ta’ Sevastopol, li saru f’Settembru 2021.
                           Billi assumiet u aġixxiet f’din il-kapaċità, hija appoġġat u implimentat b’mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li komplew jiddestabbilizzaw lill-Ukrajna.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Ġeneru: Raġel
                           Data tat-twelid: 13.6.1990;
                        
                        
                           Viċi Kap tal-kummissjoni elettorali ta’ Sevastopol, li ħadet sehem fl-organizzazzjoni tal-hekk imsejħa elezzjonijiet fir-“Repubblika Awtonoma tal-Krimea”, annessa illegalment, u fil-Belt ta’ Sevastopol, li saru f’Settembru 2021.
                           Membru tal-partit fil-gvern “Russja Magħquda”.
                           Billi assuma u aġixxa f’din il-kapaċità, huwa appoġġa u implimenta b’mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li komplew jiddestabbilizzaw lill-Ukrajna.
                        
                        
                           21.2.2022”